Matthias William Baldwin
Store norske leksikon,Teknologi og industri,Transport,Jernbane og sporvei,Jernbanebiografier
Matthias William Baldwin, amerikansk industrimann. Baldwin startet lokomotivproduksjon i 1832, og hans Baldwin Locomotive Works i Philadelphia var verdens største lokomotivfabrikk med 55 000 ansatte. Han videreutviklet damplokomotivet, bl.a. ved å gjøre det mulig å benytte et høyere damptrykk.
Hans sterke motstand mot slaveriet førte til at Sørstatene etter hvert boikottet fabrikkens lokomotiver.Norges statsbaner kjøpte i perioder lok fra Baldwin. Fordelen var at lokene ble levert meget raskt etter bestilling. Ulempen var at lokene var mer unøyaktig sammensatt enn de europeiskbygde. Baldwin-lokene ble derfor tidligere utrangert enn tilsvarende europeiske lok. Baldwin hadde problemer med å legge om produksjonen til diesellok, og la derfor ned all lokproduksjon i 1956. Firmaet ble nedlagt i 1972 etter å ha bygd omtrent 70 500 lok. Les mer i Store norske leksikon lokomotiv damplokomotiv